Apstiprinu:

Vidzemes plānošanas reģiona

Administrācijas vadītāja

\_\_\_\_\_\_\_/paraksts/\_\_\_\_\_\_\_\_\_\_\_

G. Kalniņa-Priede

2018. gada 15.augustā

**Grozījumi Vidzemes plānošanas reģiona 2018.gada 11.jūnija metodikā “Vidzemes plānošanas reģiona projekta *„Vidzeme iekļauj”*, vienošanās Nr. 9.2.2.1/15/I/003 izdevumu kompensācijas uzskaites metodika”**

1. Izdarīt Vidzemes plānošanas reģiona 2018.gada 11.jūnija metodikā “Vidzemes plānošanas reģiona projekta *„Vidzeme iekļauj”*, vienošanās Nr. 9.2.2.1/15/I/003 izdevumu kompensācijas uzskaites metodika” šādus grozījumus:
   1. Izteikt 3.4. punkta tabulā norādīto pozīciju “Projekta darbība Nr. 6 Kods atbilstoši Projekta budžeta kopsavilkumam 13.4.1.” šādā redakcijā:

|  |  |  |
| --- | --- | --- |
| **Darbība** | **Tiešās attiecināmās izmaksas** | **Pamatojošie dokumenti** |
| Projekta darbība Nr.6  Kods atbilstoši Projekta budžeta kopsavilkumam 13.4.1. | **Transporta nodrošināšanas izdevumi bērnu ar FT nogādāšanai uz "atelpas brīža" pakalpojuma sniegšanas vietu un atpakaļ un uz darba līguma pamata piesaistītiem sociālās aprūpes pakalpojuma sniedzējiem, lai nokļūtu līdz bērnu sociālās aprūpes pakalpojumu sniegšanas vietai un atpakaļ**  Saskaņā ar MK noteikumu 25.1.punktu:  22. Šo noteikumu 21.1. apakšpunktā minētās tiešās attiecināmās izmaksas ietver šādas izmaksu pozīcijas:   * 22.2. pārējās Projekta īstenošanas izmaksas: * 22.2.2. kompensācija pašvaldībām par šo noteikumu 20.4., 20.5., 20.6. un 20.7. apakšpunktā minēto atbalstāmo darbību īstenošanu;   25. Šo noteikumu 22.2.2. apakšpunktā minētā kompensācija pašvaldībām šo noteikumu 20.6. apakšpunktā minētās atbalstāmās darbības īstenošanai ietver:   * 25.1. kompensāciju par transporta izdevumiem (par degvielu, transportlīdzekļu nomu, transporta un specializētā transporta pakalpojumiem, sabiedriskā transporta izmantošanu) šo noteikumu 3.3. apakšpunktā minētās mērķa grupas personu – bērnu ar funkcionāliem traucējumiem – nogādāšanai uz "atelpas brīža" pakalpojuma sniegšanas vietu un atpakaļ un šo noteikumu 22.1.1.3. apakšpunktā minētajiem aprūpes pakalpojuma sniedzējiem, lai nokļūtu līdz bērnu sociālās aprūpes pakalpojumu sniegšanas vietai un atpakaļ. | **Ja tiek kompensēti transporta/ceļa izdevumu bērnu nogādāšanai uz/no “atelpas brīža” pamatojošie dokumenti bērna likumiskajiem pārstāvjiem vai audžuģimenēm:**   * Lēmums par "atelpas brīža" pakalpojuma piešķiršanu, kurā jābūt norādītai informācijai par transporta pakalpojuma izdevumu kompensēšanu; * Iesniegums/ cits attsainojuma dokuments, kas adresēts pašvaldībai par transporta/ceļa izdevumu kompensāciju; * Ja tiek izmantots sabiedriskais transports, transportlīdzekļa biļete. Ja sabiedriskā transporta gadījumā tiek izmantots e-talons, tad iesniedz čeku par tā iegādi. Ja braukšanas biļete tiek pirkta internetā, tad iesniedz izdruku no interneta un samaksas dokumentu.Piezīme: Uz biļetēm ir jābūt norādei par brauciena maršrutu un mērķi (uz biļetēm sabiedriskā transporta pilsētas robežās var nebūt norādīts brauciena mērķis). Komisijas maksa par biļetes iegādi internetā netiek attiecināta! * Ja tiek izmantota nomāta, patapināta vai personīgā automašīna:   + Līgums par transportlīdzekļa nomu vai patapinājumu, ja attiecināms. Piezīme: transporta noma tiks attiecināta tikai par tām dienām, kurās persona tiks nogādāta uz pakalpojuma sniegšanas vietu un atpakaļ.   + Pieņemšanas nodošanas akts, ja attiecināms;   + Automašīnas tehniskā pase;   + Maršruta lapa vai kāds cits dokuments, kurā norādīta informācija par transportlīdzekļa izmantošanas datumu, brauciena mērķi un maršrutu, transportlīdzekļa marku (modeli), degvielas patēriņu litros uz 100 km, par pamatu ņemot CSDD mājas lapā pieejamo informāciju. Ja CSDD mājas lapā informācija par konkrēto marku (modeli) nav norādīta, skatās informāciju par līdzīgu marku (modeli)), nobrauktajiem kilometriem.   + Degvielas uzpildīšanas stacijas izdots attaisnojuma dokuments (rēķins, čeks, kvīts).   + Maksājuma uzdevums, ja attiecināms; * Ja tiek pirkti transporta vai specializētā transporta pakalpojumi:   + Pakalpojuma līgums (ja attiecināms) vai izdruka no pakalpojuma sniedzēja mājas lapas par sniegto pakalpojumu izcenojumu;   + Attaisnojuma dokumenti (rēķins, čeks, kvīts). Uz attaisnojuma dokumentiem ir jābūt norādei par brauciena maršrutu un mērķi.;   + Maršruta lapa vai kāds cits dokuments, kurā norādīta informācija par transportlīdzekļa izmantošanas datumu, brauciena mērķi un maršrutu;   + Maksājuma uzdevums, ja attiecināms.   **Transporta/ceļa izdevumu bērnu nogādāšanai uz/no “atelpas brīža”, ja tiek izmantots pašvaldības vai sociālā dienesta transports:**   * Lēmums par "atelpas brīža" pakalpojuma piešķiršanu vai atsevišķs lēmums par transporta pakalpojumu piešķiršanu, kurā jābūt norādītai informācijai par transporta pakalpojuma piešķiršanu; * Pašvaldības vai sociālā dienesta izdoti noteikumi, kārtība vai kāds cits normatīvais dokuments, kas nosaka specializētā transporta izmantošanas un pieteikšanās iespējas, kā arī pakalpojuma izcenojumus; * Līgums (ja attiecināms); * Attaisnojuma dokumenti ( rēķins, čeks, kvīts), ja attiecināms; * Maršruta lapa vai kāds cits dokuments, kurā norādīta informācija par transportlīdzekļa izmantošanas datumu, brauciena mērķi un maršrutu, transportlīdzekļa marku (modeli). * Atskaite par personām, kas saņēmušas transporta pakalpojumus un kompensējamajām izmaksām saskaņā ar attaisnojuma dokumentiem.   **Transporta/ceļa izdevumu kompensācija nokļūšanai uz sociālās aprūpes pakalpojuma sniegšanas vietu un atpakaļ pakalpojuma sniedzējam darba līguma gadījumā:**   * Lēmums par sociālās aprūpes pakalpojumu piešķiršanu; * Rīkojums par noteikta transporta līdzekļa izmantošanu Projekta vajadzībām (transportlīdzekļa marka, valsts reģistrācijas numurs), norādot tā degvielas veidu un patēriņa normu (var būt norādīta arī nomas vai patapinājuma līgumā); * Iepirkuma procedūras dokumenti, ja attiecināms; * Līgums, ja attiecināms; * Rēķins, čeks, kvīts, ja attiecināms; * Avansa norēķins, ja attiecināms; * Transporta ceļazīme vai maršruta lapa, kurā norādīts transportlīdzeklis (marka, valsts reģistrācijas numurs), braukšanas laiks (datums), norāde par personu, kura izmanto autotransportu, brauciena mērķis un maršruts, nobrauktie kilometri, degvielas patēriņš un degvielas veids, ja attiecināms; * Transportlīdzekļa biļete, mēnešbiļete, ja tiek izmantots autobuss, vilciens, vai cits sabiedriskā transporta līdzeklis, ja attiecināms. Ja sabiedriskā transporta gadījumā tiek izmantots e-talons, tad iesniedz čeku par tā iegādi. Ja braukšanas biļete tiek pirkta internetā, tad iesniedz izdruku no interneta un samaksas dokumentu. Uz biļetēm ir jābūt norādei par brauciena maršrutu un mērķi (uz biļetēm sabiedriskā transporta pilsētas robežās var nebūt norādīts brauciena mērķis); * Maksājuma uzdevums, ja attiecināms. |

* 1. Izteikt 3.4. punkta tabulā norādīto pozīciju “Projekta darbība Nr. 6 Kods atbilstoši Projekta budžeta kopsavilkumam 13.4.2.” šādā redakcijā:

|  |  |  |
| --- | --- | --- |
| **Darbība** | **Tiešās attiecināmās izmaksas** | **Pamatojošie dokumenti** |
| Projekta darbība Nr.6  Kods atbilstoši Projekta budžeta kopsavilkumam 13.4.2. | **Sociālās aprūpes pakalpojumu izmaksas bērniem ar FT uz uzņēmuma/pakalpojuma līguma pamata piesaistītiem sociālās aprūpes pakalpojuma sniedzējiem**  Saskaņā ar MK noteikumu 25.2.punktu:  22. Šo noteikumu 21.1. apakšpunktā minētās tiešās attiecināmās izmaksas ietver šādas izmaksu pozīcijas:   * 22.2. pārējās Projekta īstenošanas izmaksas: * 22.2.2. kompensācija pašvaldībām par šo noteikumu 20.4., 20.5., 20.6. un 20.7. apakšpunktā minēto atbalstāmo darbību īstenošanu;   25. Šo noteikumu 22.2.2. apakšpunktā minētā kompensācija pašvaldībām šo noteikumu 20.6. apakšpunktā minētās atbalstāmās darbības īstenošanai ietver:   * 25.2. kompensāciju par aprūpes pakalpojuma nodrošināšanu, ja pašvaldība aprūpes pakalpojuma nodrošināšanai piesaista pakalpojuma sniedzēju uz pakalpojuma (uzņēmuma) līguma pamata. Atlīdzības izmaksu kompensāciju rēķina, dalot kārtējam gadam valstī noteikto minimālās mēneša darba algas apmēru ar mēneša darba stundu skaitu un reizinot ar sniegtā aprūpes pakalpojuma stundu skaitu mēnesī par vienu šo noteikumu 3.3. apakšpunktā minētās mērķa grupas personu – bērnu ar funkcionāliem traucējumiem. Ja persona, kura sniedz aprūpes pakalpojumu, ir reģistrēta Valsts ieņēmumu dienestā kā Projekta sadarbības partnera darba ņēmējs, attiecināmas ir arī darba devēja valsts sociālās apdrošināšanas obligāto iemaksu izmaksas; | **Ja pakalpojumu sniedzējs ir juridiska persona vai saimnieciskās darbības veicējs:**   * Lēmums par sociālās aprūpes pakalpojumu piešķiršanu; * Iepirkuma procedūras vai tirgus izpētes dokumenti (ja attiecināms); * Pakalpojuma līgums; * Pušu parakstītais pieņemšanas–nodošanas akts; * Attaisnojuma dokuments – rēķins, pavadzīme čeks, kvīts u.tml.   **Ja pakalpojumu sniedzējs ir fiziska persona, kas:**   * Lēmums par sociālās aprūpes pakalpojumu piešķiršanu; * Uzņēmuma/pakalpojuma līgums; * Pušu parakstīts pieņemšanas–nodošanas akts; * Izmaksātās atlīdzības aprēķins.   Ja tiek nodrošināts sociālās aprūpes pakalpojums līdz 40h nedēļā, likumiskais pārstāvis vai audžuģimenes loceklis iesniedz papildus informāciju atbilstoši MK noteikumu Nr.313 43.3.3., 43,.3.4., 43.3.5., 43.3.6. punktiem.  **Transporta/ceļa izdevumu kompensācija nokļūšanai uz sociālās aprūpes pakalpojuma sniegšanas vietu un atpakaļ pakalpojuma sniedzējam uzņēmuma līguma gadījumā:**   * Lēmums par sociālās aprūpes pakalpojumu piešķiršanu; * Kompensējamo transporta izdevumu atskaite; * Attaisnojoši dokumenti (rēķini, čeki, maksājuma uzdevumi, līgumi, akti); * Degvielas izdevumu kompensēšanas gadījumā:   + maršruta lapa, kurā norādīts transportlīdzeklis (marka, valsts reģistrācijas numurs), braukšanas laiks (datums), norāde par personu, kura izmanto autotransportu, brauciena mērķis un maršruts, nobrauktie kilometri, degvielas patēriņš un degvielas veids. * Maksājuma uzdevums, ja attiecināms. |

* 1. Izteikt V nodaļu “V. Sadarbības partneru atskaišu saņemšanas, reģistrēšanas, izskatīšanas un uzglabāšanas kārtība” šādā redakcijā:

**“V. Sadarbības partneru atskaišu saņemšanas, reģistrēšanas, izskatīšanas un uzglabāšanas kārtība**

5.1. Sadarbības partneris projekta *„Vidzeme iekļauj”* ietvaros 2.4. punktā minēto atskaiti un izmaksas pamatojošo dokumentāciju iesniedz Projekta īstenotājam šādā kārtībā:

* + 1. atskaiti un izmaksas pamatojošo dokumentāciju - sākotnējai saskaņošanai augšupielādē Projekta īstenotāja norādītajā tīmekļa vietnē;
    2. informatīvu vēstuli par 5.1.1. punktā veiktajām darbībām un projekta *„Vidzeme iekļauj”* attiecināmo izmaksu kompensācijas apmēru Sadarbības partnerim - iesniedz personīgi vai nosūta pa pastu (J.Poruka iela 8-108, Cēsis, LV 4101), vai nosūta elektroniski parakstītu dokumentu (e-pasta adrese elektroniski parakstītu dokumentu saņemšanai - [vidzeme@vidzeme.lv](mailto:vidzeme@vidzeme.lv));
    3. informatīvā vēstule u.c. dokumenti, ko Sadarbības partneris iesniedz Projekta īstenotājam personīgi, nosūta pa pastu vai nosūta uz Projekta īstenotāja e-pasta adresi, nedrīkst norādīt jebkādus personas datus. Jebkādi personu dati tiek iekļauti vienīgi dokumentos, kas tiek augšupielādēti Projekta īstenotāja norādītajā tīmekļa vietnē.
  1. Projekta īstenotājs pārbauda Sadarbības partnera augšupielādēto atskaiti, kompensējamās izmaksas un izmaksas pamatojošos dokumentus un ne vēlāk kā 20 (divdesmit) darba dienu laikā no 5.1.2. punktā norādītās informatīvās vēstules saņemšanas dienas:
     1. informē Sadarbības partneri par nepieciešamiem precizējumiem un/vai;
     2. nosūta Sadarbības partnerim apstiprinājuma vēstuli par kompensējamo izmaksu apmēru, nosūtot ar drošu elektronisko parakstu parakstītu vēstuli uz Sadarbības partnera e-pasta adresi.
  2. Sadarbības partneris pēc kompensējamo izmaksu apstiprinājuma vēstules saņemšanas no Projekta īstenotāja;
     1. augšupielādē Projekta īstenotāja apstiprinātu un Sadarbības partnera paraksttiesīgās personas parakstītu kompensējamo izmaksu atskaiti (1. pielikumu) Projekta īstenotāja piešķirtajā tīmekļa vietnē un;
     2. iesniedz Projekta īstenotājam rēķinu, par projekta *„Vidzeme iekļauj”* attiecināmo izmaksu kompensāciju Sadarbības partnerim saskaņā ar 5.3.1. punktā iesniegto atskaiti, izmantojot sekojošus Vidzemes plānošanas reģiona rekvizītus:

*Vidzemes plānošanas reģions*

*Re*[*ģ. Nr*](http://xn--xea.nr)*. 90002180246*

*J.Poruka iela 8-108, Cēsis, Cēsu novads, LV-4101*

*Valsts kase*

*Konts: LV84TREL921063104600B*

*Kods: TRELLV22*

*Projekts “Vidzeme iekļauj”*

*Identifikācijas Nr. 9.2.2.1./15/I/003.*

* 1. Projekta īstenotājs Sadarbības partnera projekta *„Vidzeme iekļauj”* iesniegto rēķinu reģistrē un ne vēlāk kā 5 darba dienu laikā pārskaita uz Sadarbības partnera rēķinā norādīto norēķinu kontu projekta “Vidzeme iekļauj” attiecināmo izdevumu kompensāciju;
  2. Sadarbības partnera iesniegto atskaiti un izdevumus pamatojošos dokumentus Projekta īstenotājs glabā projekta „Vidzeme iekļauj” grāmatvedībā.”.

1. Grozījumi Vidzemes plānošanas reģiona 2018.gada 11.jūnija metodikā “Vidzemes plānošanas reģiona projekta *„Vidzeme iekļauj”*, vienošanās Nr. 9.2.2.1/15/I/003 izdevumu kompensācijas uzskaites metodika” stājas spēkā ar tās parakstīšanas dienu.

Sagatavotājs:

I.Miķelsone

Tālr.: 29289487

[ina.mikelsone@vidzeme.lv](mailto:ina.mikelsone@vidzeme.lv)